હોળી-ધૂળેટીની આ હળવાશ પણ જીવનમાં સમજવા ઉતારવા જેવી છે. ‘મેક-અપ’ની આ ક્રિયા છે, પ્રકૃતિમાં થતા ફેરફારોનું આ મનુષ્યનું પ્રતિભાવન પર્વ છે, ઉનાળાનો સ્વાગત-કક્ષ છે, આ રંગો એ પ્રહલાદના બચી જવાના આનંદ ઉપરાંત આપણને ઘેરી વળતા હિરણ્યકશ્યપ જેવા તણાવને સ્વયં સળગાવી મૂકવાની તપતી આંતર-ભઠ્ઠીનો આવિષ્કાર છે. આમ જોઇએ તો નરસિંહની હળવાશની આ ઉત્સવ-ભીની અભિવ્યક્તિ છે. તહેવારને વહેવારના ભુતલ પર ઉતારવાની મહેનત જ માણસને જીવનમાં પરિશ્રમનો આનંદ આપી શકે.